ചായ കുടിച്ചൊരു പരിസ്ഥിതി വര്ത്തമാനങ്ങളുമായി ഗ്രീന്ലീഫ് കട്ടപ്പന : ഔപചാരികതകളൊന്നുമില്ലാതെ പ്രാദേശികമായ പാരിസ്ഥിതിക പ്രശനങ്ങള് ചര്ച്ച ചെയ്യുന്ന ക്ലൈമറ്റ് കഫേ എന്ന പരിപാടിയുമായി ഗസ്റ്റീന്ലീഫ്. ഒക്ടോബര് 28 വ്യാഴാഴ്ച നാലുമണിക്ക് കട്ടപ്പന സിഎസ്ഐ ഗാര്ഡനിലാണ് പരിപാടി സംഘടിപ്പിച്ചിരിക്കുന്നത്. ആഗോള പര്സ്ഥിതി പ്രശ്നങ്ങളോ ആഴത്തിലുളള പഠന റിപ്പോര്ട്ടുകളോ സംവാദങ്ങളോ തര്ക്കങ്ങളോ ഒന്നും ഇവിടെ വേദിയാകുന്നില്ല. ഹൈറേഞ്ചിലെ നാല്പാതാം നമ്ബര് കോടമഞ്ഞും, വൃശ്ചികചന്നലും, ഡിസംബറിലെ തണുപ്പും, ജനുവരിക്കാറ്റും, ഇടുക്കി ജില്ലയില് വ്യാപകമായി ഉണ്ടായിരുന്ന നെല്ക്കഷി അന്യം നിന്നതും ,തുലാക്കപ്പയും കുമ്ബക്കപ്പയും കാലംതെറ്റി വിളവിറക്കേണ്ടി വരുന്നതും, പുതുമഴ കിട്ടാതെ കിണറുകള് വറ്റി വരളുന്നതും. കുടിവെളളം ലോറിയിലെത്തുന്നതും നാട്ടിന് പുറങ്ങളില് പോലും പശുവിന്പാല് മില്മയായതും ഉള്പ്പെടയുളള ലളിതമായ വര്ത്തമാനമാണ് ക്ലൈമറ്റ് കഫേ ലക്ഷ്യമിടുന്നത്. ഒരുമൈക്രോ ലവല് പ്രോഗ്രാമായിട്ടാണ് ക്ലൈമറ്റ് കഫേ പ്ലാന് ചെയ്തിരിക്കുന്നത്. ഇടുക്കിയിലും കോട്ടയത്തുമായി ഇത്തരത്തിലുളള നൂറോളം വര്ത്തമാനങ്ങള് സംഘടിപ്പിക്കാനാണ് ഗ്രീന്ലീഫ് ലക്ഷ്യമിടുന്നത്. കട്ടപ്പന സിഎസ്ഐ ഗാര്ഡനില് നടക്കുന്ന ആദ്യ ക്ലൈമറ്റ് കഫേയാണ് സിഎസ്ഐ ഗാര്ഡനില് നടക്കുന്നത്.1950 കളുടെ ആദ്യം അയ്യപ്പന്കോവിലിലും പിന്നീട് കട്ടപ്പനയിലേക്കും കുടിയേറിയ പൂത്തറ കുഞ്ഞേട്ടന് ഈ പരിപാടിയില് ഹൈറേഞ്ചിലെ ആദ്യകാല കാലാവസ്ഥാനുഭങ്ങള് പങ്കുവയ്ക്കും. ഉദ്ഘാടകനോ മുഖ്യപ്രഭാഷകനോ അദ്ധ്യക്ഷനോ ഇല്ലാതെ എല്ലാവരും പരസ്പരം വര്ത്തമാനം പറയുന്ന ഈ പരിപാടിയില് സ്വന്തം അനുഭങ്ങള് ഓര്ത്തെടുത്ത് പങ്കുവയ്ക്കുന്നതാണ്.